

**Bosna i Hercegovina**

**Federacija Bosne i Hercegovine**

**Bosansko-podrinjski kanton Goražde**

***MINISTARSTVO ZA PRAVOSUĐE, UPRAVU I RADNE ODNOSE***

**Босна и Херцеговина**

**Федерација Босне и Херцеговине**

**Босанско-подринјски кантон Горажде**

***МИНИСТАРСТВО ЗА ПРАВОСУЂЕ, УПРАВУ И РАДНЕ ОДНОСЕ***

**Bosnia and Herzegovina**

**Federation of Bosnia and Herzegovina**

**Bosnian-podrinje canton Gorazde**

**MINISTRY OF JUSTICE, PUBLIC ADMINISTRATION AND LABOR**

Broj: 05-14-427-7/12

Goražde, 04.12.2012. godine

Na osnovu Odluke Vlade Bosansko - podrinjskog kantona Goražde broj:03-14-1231/12 od 12.09.2012. godine, o davanju saglasnosti na Program utroška sredstava Ministarstva za pravosuđe, upravu i radne odnose Bosansko-podrinjskog kantona Goražde sa ekonomskog koda 614 300 - Tekući transferi neprofitnim organizacijama za 2012. godinu, Ministarstvo za pravosuđe, upravu i radne odnose Bosansko-podrinjskog kantona Goražde ***o b j a v lj u j e:***

**PONOVNI JAVNI POZIV**

**za dostavljanje prijedloga projekata udruženja koji će se finansirati/sufinansirati iz Budžeta Ministarstva za pravosuđe, upravu i radne odnose Bosansko-podrinjskog kantona Goražde za 2012.godinu**

**(Predmet javnog poziva)**

Predmet javnog poziva su projekti kojima se doprinosi povećavanju i osnaživanju učešća organizacija civilnog društva u procesu promoviranja i zaštite ljudskih prava kao i procesu kreiranja i donošenja politika u Bosansko-podrinjskom kantonu, kao i poboljšanje i unaprijeđivanje sistema zaštite ljudskih prava vezanih za pristup pravdi.

**(Transparentnost postupka)**

Javni poziv se objavljuje putem sredstava javnog informiranja, oglasne ploče Bosansko-podrinjskog kantona Goražde i službene web stranice Bosansko-podrinjskog kantona Goražde ([www.bpkg.gov.ba](http://www.bpkg.gov.ba)).

**(Pravo sudjelovanja )**

Pravo sudjelovanja imaju udruženja koja su registrovana u Ministarstvu za pravosuđe, uprave i radne odnose Bosansko-podrinjskog kantona, kao i organizacije i udruženja koja su registrovana u skladu sa zakonom na entitetskom ili državnom nivou, a koja imaju sjedište, djeluju, rade i implementiraju projekte na području BPK-a.

**(Nositelji aktivnosti)**

Nositelj aktivnosti je Komisija za procjenu projekata, koju svojim Rješenjem imenuje Ministar.

**(Preferencijski kriteriji)**

Sredstva po ovom Javnom pozivu se raspodjeljuju za finansiranje/sufinansiranje projekta kojima se :

1. Povećava i osnažuje učešće organizacija civilnog društva u procesu promoviranja i zaštite ljudskih prava kao i procesu kreiranja i donošenja politika
2. Pristup pravdi

**(Isključivi kriterij)**

Projekti koji se neće financirati/sufinacirati su:

* projekti koji se iskljucivo baziraju na investicijskim ulaganjima, izgradnji i adaptaciji

objekata i kupovini opreme

* projekti i programi finansirani iz sredstava budžeta Ministarstva za pravosuđe, upravu i radne odnose Bosansko – podrinjskog kantona Goražde u 2011. Godini za koje nisu dostavljeni izvještaji o realizaciji.

**(Bodovni kriteriji)**

* Utjecaj projekta na ostvarivanje ciljeva,
* Iskustvo aplikanta u upravljanju projektom,
* Stručna osposobljenost aplikanta,
* Obuhvaćenost osoba programom,
* Finansijski kriterij ( finansiranje ili sufinansiranje/projekti kojima se predviđa sufinansiranje će biti ocjenjeni većom ocjenom)

**(Maksimalni iznos sredstava)**

Maksimalan iznos koji se može odobriti po jednom projektu je 3.000,00 KM.

Poslije donošenja Odluke o odobravanju novčanih sredstava nosiocima projektnih aktivnosti Ministarstvo za finansije će isplatiti odobren iznos iz Budžeta Ministarstva za pravosuđe, upravu i radne odnose Bosansko – podrinjskog kantona Goražde sa ekonomskog koda 614 300 – Tekući transferi neprofitnim organizacijama za 2012. godinu.

**(Potrebna dokumentacija)**

**Udruženja** uz Obrazac za prijavu projekata obvezno prilažu:

- Rješenje o upisu u Registar kod Ministarstva za pravosuđa, uprave i radne odnose BPK-a

ili drugog nadležnog organa u Federaciji Bosne i Hercegovine ili Bosni i Hercegovini

[sjedište udruženja ili organizacioni dio je na podrucja BPK-a] (orginal ili ovjerena

kopija),

* Uvjerenje o poreznoj registraciji (orginal ili ovjerene kopija),
* Karton deponovanih potpisa iz banke osoba odgovornih za finansije u udruženju ili kopiju ugovora s bankom o otvaranju transakcijskog racuna [ugovor sadrži ID broj udruženja i imena osoba ovlaštenih za finansije u udruženju] (original ili ovjerena kopija);
* Detaljan program ili projekat za koji se traže sredstva;
* Finansijski plan projekta s izvorima prihoda i ocekivanim rashodima;
* Podatke o stručnoj spremi nosioca realizacije projekta.

**(Način apliciranja)**

Prijava na Javni poziv se podnosi na posebnom Obrascu za prijavu projekata koji je sastavni dio ovog Javnog poziva. Obrazac za prijavu projekata dostupan je na web stranici Bosansko-podrinjskog kantona Goražde ([www.bpkg.gov.ba](http://www.bpkg.gov.ba)) i u prostorijama Ministarstva za pravosuđe, upravu i radne odnose BPK-a/kancelarija broj 28. Dodatne informacije se mogu dobiti svakim radnim danom na broj telefona 038/227-251.

Popunjeni Obrazac za prijavu projekata sa svim prilozima podnosi se Ministarstvu za pravosuđe, upravu i radne odnose Bosansko-podrinjskog kantona u zatvorenoj koverti, a predaje putem protokola Biosansko-podrinjskog kantona Goražde ili pošte na adresu:

**BOSANSKO-PODRINJSKI KANTON GORAŽDE**

**MINISTARSTVO ZA PRAVOSUĐE, UPRAVU I RADNE ODNOSE BPK-a**

**KOMISIJA ZA PROCJENU PROJEKATA**

**Višegradska 2a**

**73 000 Goražde**

**Pod naznakom:**

**„Ne otvaraj -Prijava na javni poziv za dostavljanje prijedloga projekata udruženja za finansiranje/sufinansiranje iz Budžeta Ministarstva za pravosuđe, upravu i radne odnose Bosansko-podrinjskog kantona Goražde za 2012. godinu“**

JAVNI POZIV OSTAJE OTVOREN 15 DANA OD DANA POSLJEDNJEG OBJAVLJIVANJA JAVNOG POZIVA

NEPOTPUNE I NEBLAGOVREMENE PRIJAVE NEĆE SE RAZMATRATI!

Predsjednik Komisije

Šabanija Alma